На основу члана 13. Закона о подстицајима у пољопривреди и руралном развоју („Сл. гласник РС“, бр. 10/2013-др., 142/14, 103/15 и 101/16), члана 40. Статута општине Ћуприја   
(„Сл. гласник општине Ћуприја“ бр.30/19), у складу са Програмом подршке за спровођење пољопривредне политике и политике руралног развоја за општину Ћуприја за 2021. год. донетог на седници Скупштине општине Ћуприја одржаној дана 16.04.2021. год. („Сл. гл. општине Ћуприја“, бр.11/21), а по претходно прибављеној сагласности Министарства пољопривреде, шумарства и водопривреде, бр.320-00-02806/2021-09/од 09.04.2021 год на предлог Комисије за расподелу и контролу управљања средствима Буџетског фонда, начелник Општинске управе општине Ћуприја, расписује

КОНКУРС

за избор корисника подстицајних средстава из буџета општине Ћуприја за 2021. годину, за унапређење економских активности на селу кроз подршку непољопривредним активностима

Конкурсом се утврђују: укупно опредељена средства, врсте подстицаја, корисници средстава, општи и специфични услови, документација која се подноси уз захтев, рокови, начин избора корисника средстава из буџета општине Ћуприја за 2021. годину у складу са Програмом подршке за спровођење пољопривредне политике и политике руралног развоја за општину Ћуприја за 2021. годину.

Укупна средства предвиђена за ову меру подршке су ограничена и износе **500.000,00** динара - шифра инвестиције 302.2 - Подршка активностима везаним за рурални туризам.

**Врсте подстицаја:**

Подстицаји обухватају прихватљиве инвестиције и то:

**A.** побољшање пратећих садржаја у области рекреације и набавке дворишног мобилијара, ради унапређења понуде и пружања угоститељских услуга у аутентичним угоститељским објектима у домаћој радиности или сеоском туристичком домаћинству:

1. набавка опреме и реквизита за рекреацију и вежбање – бицикл и пратећа заштитна опрема, кошеви, голови, фризби, пикадо, лопте и сва пратећа опрема за спортове са лоптом (мрежа за голове, мрежица за кошеве, мрежа за одбојку), опрема за стони тенис, бадминтон, шах, љуљашке, њихалице, клацкалице, вртешке, тобогани и пењалице.

2.набавка дворишног мобилијара – фењери, лампиони, кугле, стубови (цевни, ливени, декоративни), чесме, фонтане, поштански сандучићи, клупе, столице, паркинг усмеравајући стубићи, корпе за отпатке, постоља за столове, столови, држачи за бицикле, тенде, сунцобрани, лежаљке, жардињере, саксије, држачи и постоља за жардињере и саксије.

3.набавка монтажних и надувавајућих надземних базена који се монтирају по упутству произвођача.

**B**. партерно уређење дворишта аутентичних угоститељских објеката у домаћој радиности или сеоском туристичком домаћинству: трошкови извођења грађевинских радова и набављеног грађевинског материјала:

|  |
| --- |
| 1. Трошкови набављеног грађевинског материјала и опреме у складу са техничким описом и пописом радова (или предмером и предрачуном) сходно чл. 144. и 145. закона којим се уређују планирање и изградња;  2. Трошкови извођења грађевинских радова у складу са уговором који је корисник закључио са овлашћеним извођачем радова и окончаном ситуацијом овлашћеног извођача радова којом је обрачунат само рад, без материјала сходно чл. 144. и 145. закона којим се уређују планирање и изградња;  3. Трошкови извођења грађевинских радова у складу са уговором који је корисник закључио са овлашћеним извођачем радова и окончаном ситуацијом овлашћеног извођача радова којом је обрачунат рад и материјал, сходно чл. 144. и 145. закона којим се уређују планирање и изградња. |

**C**. опремање аутентичних угоститељских објеката у домаћој радиности или сеоском туристичком домаћинству ради унапређења понуде и пружања угоститељских услуга у домаћој радиности или сеоском туристичком домаћинству:

1.набавка опреме – машине за прање и сушење веша, телевизори, радио апарати, телефони и персонални рачунари.

2.набавка система за климатизацију и грејање објекта – пећи, клима уређаји и вентилатори.

3.опремање кухиње – тањири, посуђе, есцајг, прибор за чишћење, обраду и сецкање хране, столњаци, крпе, пешкири, посуде за отпатке, мали електрични кухињски апарати за обраду и припрему хране, судопере и славине за воду, радне површине за припрему хране, кухињски елементи, полице, ормари за смештај кухињског и ресторанског посуђа и хране, пултови за услуживање, расхладни уређаји за чување хране, уређаји за одвођење паре и мириса, машине за прање посуђа, све врсте шпорета, готових камина, пећница и уређаја за печење.

4. опремање просторија за пружање угоститељских услуга у складу са актом о категоризацији – собни намештај, ормари, столови, столице, гардеробери, лежајеви, огледала, душеци, јастуци, јоргани, чаршафи, навлаке за јоргане и јастуке, ћебад, креветски и подни прекривачи, завесе, гарнишне, стоне и зидне лампе, вешалице за одећу, чивилуци, корпе за веш и отпатке.

5.набавка опреме за купатила и сауне - лежећа или туш када, туш кабина, WC шоља, умиваоник, славине, тушеви, грејалице, калорифери, пећи за сауне, бојлери, фенови, полице, ормарићи за средства за хигијену, четка за WC шољу, огледало, држач пешкира, држач тоалет папира, држач сапуна, држач за чаше, пешкири, корпа за отпатке, завесе и паравани за туширање и простирка за купатило.

**Корисници подстицајних средстава:**

- Физичка лица – носиоци комерцијалних породичних регистрованих пољопривредних газдинстава у активном статусу., на територији општине Ћуприја

**Општи услови за учешће на конкурсу:**

*-* Корисник треба да има комерцијално породично регистровано пољопривредно газдинство уписано у Регистар пољопривредних газдинстава, са активним статусом;

*-* Корисник са пребивалиштем и производњом на територији општине Ћуприја;

* Корисник за инвестицију за коју подноси захтев, не сме користити подстицаје по неком другом основу за исту намену, односно да иста инвестиција није предмет другог поступка за коришћење регреса;
* Kорисник мора да испуни доспеле обавезе по раније одобреним инвестицијама финансираним из буџета Општине Ћуприја;
* Корисник мора да је регулисао доспеле обавезе по основу јавних прихода код јединице локалне самоуправе;
* Добављач и корисник не представљају повезана лица.

**Специфични услов:**

Прихватљиви корисници су физичка лица носиоци комерцијалног породичног регистрованог пољопривредног газдинства, који имају објекат категорисан код надлежног органа јединице локалне самоуправе за пружање туристичко-угоститељских услуга у пословима домаће радиности или сеоском туристичком домаћинству, у складу са законом којим се уређује угоститељство.

Износ подстицаја је 50% у односу на износ инвестиције без ПДВ-а, а максимални износ подстицаја по кориснику је 100.000,00 динара.

**Захтев за коришћење подстицајних средстава за унапређење економских активности на селу кроз подршку непољопривредним активностима (у даљем тексту: Захтев),** подноси се лично преко Писарнице Општинске управе општине Ћуприја, Комисији за утврђивање и контролу управљања средствима Буџетског фонда за развој пољопривреде општине Ћуприја (у даљем тексту: Комисија).

**Уз захтев** подносилац прилаже:

1. **рачун** **за набавку предметне инвестиције** на коме је јасно исказана основна цена коштања, пдв и укупна цена плаћених трошкова, од 01.01.2021. године, а издат након датума добијања решења о категоризацији;
2. **отпремница** за набавку предметне инвестиције за коју је законом утврђена обавеза издавања отпремнице;
3. **доказ** о извршеном плаћању предметне инвестиције, и то: потврду о преносу средстава или извод, оверени од стране банке, а у случају када је физичко лице извршило готовинско плаћање или плаћање картицом може доставити само фискални исечак;
4. **гарантни лист**, односно изјаву о саобразности за извршену набавку предметне опреме за коју је утврђена обавеза издавања гарантног листа, односно изјаву добављача да иста не подлеже обавези издавања гарантног листа;
5. **окончана ситуација** извођача радова (за кориснике који имају уговоре са извођачем: када је уговорен само рад без материјала или целокупна инвестиција изградње - рад и материјал) оверена од стране инвеститора, извођача радова и надзорног органа, са доказима о плаћању укупног износа инвестиције извођачу радова – налог за пренос односно оверен извод од стране банке (плаћени у целости у периоду од 01. јануара 2021.год. до дана подношења захтева);
6. **грађевинска књига** и друга прописана грађевинска документација;
7. **потврда о активном статусу** у регистру пољопривредних газдинстава у 2021. години;
8. **извод из регистра пољопривредних газдинстава – Подаци о газдинству** (издаје Управа за трезор);
9. **извод из регистра пољопривредних газдинстава** о структури биљне или сточарске производње;
10. **фотокопија личне карте или очитана лична карта**;
11. **изјава** **која је потписана и оверена код нотара** да не постоји захтев за исту намену по неком другом основу, односно да иста инвестиција није предмет другог поступка за коришћење подстицајних средстава, да корисник и добављач/продавац не представљају повезана лица и да су испуњене доспеле обавезе по раније одобреним инвестицијама финансираним из буџета Општине Ћуприја;
12. **уверење** о измиреним доспелим обавезама по основу јавних прихода, издато од стране надлежног органа јединице локалне самоуправе;
13. **решење** о категоризацији сеоског туристичког домаћинства;

**Сва документација уз захтев прилаже се у оригиналу или овереној фотокопији.**

Ако подносилац захтева не достави **Потребну документацију** - **тачке. 7. 8. 9. 11. и 12.** овог Конкурса, Комисија по службеној дужности прибавља од надлежних органа податке о чињеницама о којима се води службена евиденција у складу са законом којим се уређује општи управни поступак.

**Напомена:** Документа која се достављају уз захтев за наведену инвестицију морају да гласе на подносиоца захтева.

Ако издавалац рачуна није у систему ПДВ-а тај податак мора да буде јасно наведен на рачуну.

**Неприхватљиви трошкови су:** порези, укључујући и порез на додату вредност, царинске, увозне и остале административне таксе, трошкови банкарске провизије, трошкови јемства и слично, трошкови превоза и други оперативни трошкови; допринос у натури (сопствени рад и материјал), набавка предметне инвестиције путем лизинга, цесије, компензације, асигнације или на други начин који представља гашење обавезе путем пребијања дугова и половна опрема и алати, нереалне количине материјала, накнадни и непредвиђени трошкови радова.

**Рок за подношење Захтева, је од дана објављивања Конкурса на званичној интернет страници општине Ћуприја** [**www.cuprija.rs**](http://www.cuprija.rs) **и огласној табли до 15.11. 2021. године до 15:30 h.**

Једно пољопривредно газдинство, односно корисник, у току трајања конкурса, моћи ће да поднесе само један захтев, за једну или више прихватљивих инвестиција из оквира шифре инвестиције 302.2., и не може да поднесе захтев за коришћење средстава из других мера у оквиру Програма подршке за спровођење пољопривредне политике и политике руралног развоја за 2021. годину.

Комисија врши административну обраду Захтева, провером података из захтева и документације приложене уз захтев.

***Захтев који није поднет од стране носиоца пољопривредног газдинства, преурањен и неблаговремен захтев, захтев послат факсом или електронском поштом, захтев са документацијом која не гласи на подносиоца, Комисија одбацује без разматрања.***

Општинско веће општине Ћуприја, Одлуком одобрава право на исплату подстицајних средстава, а по спроведеном поступку утврђивања испуњености услова за остваривање права за доделу подстицајних средстава од стране Комисије. Одлуком о одобравању права на исплату подстицајних средстава утврђује се и максимални износ подстицаја који подносилац захтева може да оствари у складу са овим конкурсом.

Средства ће се одобравати корисницима који испуњавају услове, по редоследу поднетих потпуних захтева до утрошка расположивих средстава за ову намену.

Одобрени подстицаји се додељују у виду бесповратних средстава након реализације инвестиције, коју је корисник у потпуности реализовао у периоду **од 1. јануара 2021. године**, а након датума добијања решења о категоризацији, најкасније до дана подношења захтева, у складу са законом којим се уређују подстицаји у пољопривреди и руралном развоју. Одобрена средства се уплаћују на наменски рачун регистрованог пољопривредног газдинства који је пријављен код Управе за трезор.

Пријем захтева, у складу са конкурсним условима, вршиће Комисија за расподелу и контролу управљања средствима Буџетског фонда за развој пољопривреде општине Ћуприја, која ће спроводити детаљне административне и стручне провере ради утврђивања да ли је захтев потпун, поднет на време, да ли има све конкурсом предвиђене прилоге и да ли су услови за одобравање захтева испуњени.

Прихватљиви захтеви ће уколико буде потребе бити проверени теренским обиласком газдинстава потенцијалних корисника од стране исте Комисије ради утврђивања испуњености услова за доделу средстава.

Предлог одлуке о испуњености услова за исплату подстицајних средстава за унапређење економских активности на селу кроз подршку непољопривредним активностима доноси Комисија за расподелу и контролу управљања средствима Буџетског фонда за развој пољопривреде општине Ћуприја, а Одлуке Општинско веће општине Ћуприја. Начин реализације одобрених подстицајних средстава и обавезе корисника прецизираће се уговором између Општинске управе и корисника.

Захтеви се преузимају на писарници Општинске управе општине Ћуприја и у Одељењу за друштвене делатности, привреду и локални економски развој Општине Ћуприја, Група за привреду и пољопривреду, канцеларија бр. 26, у ул. 13. октобар бр. 7, као и на званичној интернет страници општине Ћуприја [www.cuprija.rs](file:///C:\Users\PRI1601\AppData\Local\Microsoft\AppData\Local\AppData\Local\AppData\AppData\Local\Microsoft\Windows\INetCache\IE\AppData\Local\AppData\Local\Microsoft\Windows\INetCache\Content.Outlook\7PAQ2KUV\www.cuprija.rs).

Попуњени и потписани захтеви са потребном документацијом предају се на писарници општине Ћуприја.

Текст Конкурса биће објављен на огласној табли Општинске управе општине Ћуприја и интернет страници општине Ћуприја. Све додатне информације могу се добити у Одељењу за друштвене делатности, привреду и локални економски развој, Група за привреду и пољопривреду, лично или на број телефона 035/8150926.

У Ћуприји, \_\_\_\_\_\_\_\_\_.2021. год. Број: \_\_\_\_\_\_\_\_\_\_\_\_/2021-01-2

РЕПУБЛИКА СРБИЈА

ОПШТИНА ЋУПРИЈА – ОПШТИНСКА УПРАВА

НАЧЕЛНИК ОПШТИНСКЕ УПРАВЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милица Цветковић, дипл.правник